Hvordan kan jeg trene fotball i koronatiden?
Hei. Jeg elsker og spille fotball og sånn. Men det er ikke treninger pga korona. Ingen jenter i klassen min liker fotball, og alle spiller håndball så jeg har liksom ingen og spille med. De andre på fotballaget bor et annet sted ca.15/20 min unna. Mange får ikke treffe folk også, så jeg lurte på om dere har noen tips til og trene fotball alene? Har ikke så stor hage til å trene på heller. Håper på svar:)
Så gøy at du er så motivert til å trene på egen hånd! Det kan du komme langt med. Vi er jo i en spesiell tid, og jeg skjønner at det kan være utfordrende å trene fotball på samme måte som tidligere. Det er dessuten kjempelurt å holde kroppen i gang med trening i denne perioden, da man vil være spesielt utsatt for skader i etterkant av perioder med lav belastning, fordi det tar tid å bygge opp kroppen igjen.
For å bli en god fotballspiller kreves trening av flere faktorer, som ballteknikk, koordinasjon, utholdenhet, hurtighet, styrke og spilleforståelse. Dette oppvarmingsprogrammet er basert på balanse-, spenst- og styrkeøvelser, og kan fin brukes som en økt alene. Ved å ta det i bruk kan dessuten mange av de vanligste fotballskadene unngås.
Mitt tips er å benytte denne periode til å trene på disse egenskapene. Det er jo lov å være utendørs så lenge man holder god avstand til andre. Du kan derfor få trent veldig bra i denne perioden. Ta med ballen i hagen og tren på ballferdigheter, og les gjennom lenkene jeg la ved i avsnittet over og finn gode tips derifra.